CELEX: 62013CN0196
Language: fi
Date: 2013-04-16 00:00:00
Title: Asia C-196/13: Kanne 16.4.2013 — Euroopan komissio v. Italian tasavalta

20.7.2013   
            
            
               FI
            
            
               Euroopan unionin virallinen lehti
            
            
               C 207/9
            
         Kanne 16.4.2013 — Euroopan komissio v. Italian tasavalta
   (Asia C-196/13)
   2013/C 207/16
   Oikeudenkäyntikieli: italia
   
      Asianosaiset
   
   
      Kantaja: Euroopan komissio (asiamiehet: A. Alcover San Pedro ja D. Recchia)
   
      Vastaaja: Italian tasavalta
   
      Vaatimukset
   
   Kantaja vaatii, että unionin tuomioistuin
   
               —
            
            
               toteaa, että koska Italian tasavalta ei ole toteuttanut asiassa C-135/05, 26.4.2005 annetun tuomion — jossa todettiin, että Italian tasavalta oli jättänyt noudattamatta direktiivin 75/442/ETY (1), sellaisena kuin se on direktiivillä 91/156/ETY (2) muutettuna, 4, 8 ja 9 artiklan, 12.12.1991 annetun neuvoston direktiivin 91/689/ETY (3) 2 artiklan 1 kohdan ja 26.4.1999 annetun neuvoston direktiivin 1999/31/EY (4) 14 artiklan a–c alakohdan mukaisia velvoitteitaan — täytäntöönpanon edellyttämiä toimenpiteitä, se on jättänyt noudattamatta SEUT 260 artiklan 1 mukaisia velvoitteitaan.
            
         
               —
            
            
               velvoittaa Italian tasavallan maksamaan komissiolle 256 819,2 euron suuruisen sakon kultakin päivältä, jolla asiassa C-135/05 annetun tuomion täytäntöönpano viivästyy nyt vireille pannussa asiassa annettavan tuomion julistamispäivästä asiassa C-135/05 annetun tuomion täytäntöönpanoon saakka.
            
         
               —
            
            
               velvoittaa Italian tasavallan maksamaan komissiolle kiinteämääräisen hyvityksen, jonka määrä saadaan kertomalla 28 089,6 euron suuruinen summa niiden päivien lukumäärällä, joilla jäsenyysvelvoitteiden noudattamatta jättäminen jatkuu asiassa C-135/05 annetun tuomion julistamispäivästä nyt vireille pannussa asiassa annettavan tuomion julistamispäivään saakka.
            
         
               —
            
            
               velvoittaa Italian tasavallan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 75/442/ETY, sellaisena kuin se on direktiivillä 91/156/ETY muutettuna, 4, 8 ja 9 artiklan ja vaarallisista jätteistä annetun direktiivin 91/689/ETY 2 artiklan 1 kohdan rikkomisen osalta komissio esittää, että Italian viranomaisten toimittamien tietojen mukaan Italian valtion alueella on edelleen käytössä 218 laitonta kaatopaikkaa, jotka sijaitsevat eri puolilla Italiaa. Nämä 218 laitonta kaatopaikkaa ovat niihin liittyvien väärinkäytösten vuoksi edellä mainittujen säännösten vastaisia.
   Kaatopaikoista annetun direktiivin 1999/31/EY 14 artikla a–c alakohdan rikkomisen osalta komissio toteaa, että Italian viranomaisten toimittamisen tietojen mukaan kaatopaikan kunnostussuunnitelmia ei ole esitetty eikä hyväksytty viiden eri kaatopaikan osalta eikä toimivaltainen viranomainen ole tästä huolimatta sulkenut niitä vastoin edellä mainittuja säännöksiä.
   Vaadittu seuraamus (uhkasakko ja kiinteämääräinen hyvitys) on oikeassa suhteessa rikkomisen vakavuuteen ja kestoon, koska näin voidaan turvata seuraamuksen pelotevaikutuksen tehokkuus.
   
      (1)  Jätteistä 15.7.1975 annettu neuvoston direktiivi 75/442/ETY (EYVL L 194, s. 39).
   
      (2)  Jätteistä annetun direktiivin 75/442/ETY muuttamisesta 18.3.1991 annettu direktiivi 91/156/ETY (EYVL L 78, s. 32).
   
      (3)  Vaarallisista jätteistä 12.12.1991 annettu neuvoston direktiivi 91/689/ETY (EYVL L 377, s. 20).
   
      (4)  Kaatopaikoista 26.4.1999 annettu neuvoston direktiivi 1999/31/EY (EYVL L 182, s. 1).